24PES-223

EH Bildu Nafarroa talde parlamentarioko foru parlamentari Mikel Zabaleta Aramendiak, Legebiltzarreko Erregelamenduan ezarritakoaren babesean, honako galdera hauek egiten dizkio Nafarroako Gobernuko Kultura, Kirol eta Turismo Departamentuari, idatziz erantzun ditzan:

Oraintsu jakin da Muru Artederretan egindako indusketa arkeologikoek begi-bistan utzi dutela Murugaingo baskoien herrixkako defentsarako harresia. Hain zuzen ere, Burdin Aroko kastroa inguratzen zuen harresiaren zimendua. Murugaingo mendiaren hegoaldean egiten ari diren laginketa arkeologikoetatik heldu dira aurkikuntza horiek; izan ere, laster hasiko dira herrixka gurutzatuko duen abiadura handiko trenaren tunela eraikitzeko obrak.

Antza denez, abiadura handiko trenaren tunelaren ahoa eraikitzen bada harresiaren parte bat honda liteke.

Horregatik guztiagatik, honako galdera hauek egiten ditut, idatziz erantzuteko:

1. Kultura, Kirol eta Turismo Departamentuak ba al du gertakari horien berri?

2. Vianako Printzea Erakundea-Kultura Zuzendaritza Nagusiak prospekzio arkeologikorik, azterlanik edo bestelako txostenik egin edo agindu al du Murugaingo baskoien herrixkari buruz?

3. Vianako Printzea Erakundea-Kultura Zuzendaritza Nagusiak ba al du txostenik, azterlanik edo dokumenturik Murugaingo baskoien herrixkari buruz?

4. Abiadura handiko trenaren obrek zer eragin izanen dute Murugaingo baskoien herrixkako aztarna arkeologikoetan edo oraintsu aurkitu den defentsa-harresian?

5. Vianako Printzea Erakundea-Kultura Zuzendaritza Nagusiak informatu al du edo inolako azterlanik egin al du abiadura handiko trenaren obrek Murugaingo baskoien herrixkako aztarna arkeologikoetan edo oraintsu aurkitu den defentsarako harresian eragin ditzaketen kalteez?

6. Vianako Printzea Erakundea-Kultura Zuzendaritza Nagusiak inolako harremanik edo komunikaziorik izan al du Muru Artederretako Kontzejuarekin edo Tiebas-Muru Artederretako Udalarekin, idazki honetan aipatzen den auzia aztertzeko?

Iruñean, 2024ko maiatzaren 2an

Foru parlamentaria: Mikel Aramendia Zabaleta